CELEX: 31989R1643
Language: el
Date: 1989-06-12 00:00:00
Title: Κανονισμός (ΕΟΚ) αριθ. 1643/89 της Επιτροπής της 12ης Ιουνίου 1989 περί καθορισμού των κατ’αποκοπή ποσών που χρησιμοποιούνται στη χρηματοδότηση των υλικών εργασιών που προκύπτουν από τη δημόσια αποθεματοποίηση των γεωργικών προϊόντων

Avis juridique important

|

31989R1643

Κανονισμός (ΕΟΚ) αριθ. 1643/89 της Επιτροπής της 12ης Ιουνίου 1989 περί καθορισμού των κατ’αποκοπή ποσών που χρησιμοποιούνται στη χρηματοδότηση των υλικών εργασιών που προκύπτουν από τη δημόσια αποθεματοποίηση των γεωργικών προϊόντων  

Επίσημη Εφημερίδα αριθ. L 162 της 13/06/1989 σ. 0012 - 0017 Φινλανδική ειδική έκδοση: Κεφάλαιο 3 τόμος 29 σ. 0141  Σουηδική ειδική έκδοση: Κεφάλαιο 3 τόμος 29 σ. 0141 

***** ΚΑΝΟΝΙΣΜΟΣ (ΕΟΚ) αριθ. 1643/89 ΤΗΣ ΕΠΙΤΡΟΠΗΣ  της 12ης Ιουνίου 1989  περί καθορισμού των κατ' αποκοπή ποσών που χρησιμοποιούνται στη χρηματοδότηση των υλικών εργασιών που προκύπτουν από τη δημόσια αποθεματοποίηση των γεωργικών προϊόντων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1883/87 του Συμβουλίου της 2ας Αυγούστου 1978 σχετικά με τους γενικούς κανόνες για τη χρηματοδότηση των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (1), όπως τροποποιήθηκε τελευταία από τον κανονισμό (ΕΟΚ) αριθ. 787/89 (2), και ιδίως τα άρθρα 6 και 9,  Εκτιμώντας:  ότι το άρθρο 6 του κανονισμού (ΕΟΚ) αριθ. 1883/78 προβλέπει ότι οι υλικές εργασίες που είναι αναγκαίες για την αποθεματοποίηση και τη μεταποίηση των προϊόντων στην παρέμβαση χρηματοδοτούνται από ενιαία κατ' αποκοπή ποσά για την Κοινότητα ·  ότι οι εργασίες που συνιστούν τη βάση των υλικών εργασιών εξετάσθηκαν πρόσφατα και ότι είναι αναγκαίο να προσδιοριστούν αυτές για να περιληφθούν πλήρως στον υπολογισμό των κατ' αποκοπή ποσών·  ότι οι πραγματικές δαπάνες που διαπιστώθηκαν για τις υλικές εργασίες στα διάφορα κράτη μέλη παρουσιάζουν τέτοια διαφορά ώστε να πρέπει να καθοριστεί νέος κανόνας σταθμίσεως των δαπανών αυτών, ο οποίος συγχρόνως αποκλείει τις υψηλότερες δαπάνες και προωθεί την καλύτερη οικονομική διαχείριση·  ότι, συνεπώς, η μέθοδος υπολογισμού των κατ' αποκοπή ποσών πρέπει να προσαρμοσθεί σ' αυτή τη νέα στάθμιση·  ότι η Επιτροπή Διαχείρισης του ΕΓΤΠΕ δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα κατ' αποκοπή ποσά που αναφέρονται στο άρθρο 6 του κανονισμού (ΕΟΚ) αριθ. 1883/78 θεσπίζονται με βάση το σταθμισμένο μέσο όρο των πραγματικών δαπανών που έχουν διαπιστωθεί κατά την περίοδο αναφοράς σε τέσσερα τουλάχιστον κράτη μέλη, για τις υλικές εργασίες που περιλαμβάνονται στο παράρτημα. Η περίοδος αναφοράς είναι το προηγούμενο έτος πριν από την ημερομηνία καθορισμού του κατ' αποκοπή ποσού.  Άρθρο 2  Ο σταθμισμένος μέσος όρος των δαπανών θεσπίζεται επιλέγοντας τα τέσσερα κράτη μέλη που έχουν τις μικρότερες πραγματικές δαπάνες για δεδομένη υλική εργασία, εάν αυτά αντιπροσωπεύουν το 33 % τουλάχιστον των αποθεματοποιημένων ποσοτήτων του εν λόγω προϊόντος. Σε διαφορετική περίπτωση, περιλαμβάνονται στη στάθμιση οι πραγματικές δαπάνες άλλων κρατών μελών, εφόσον δεν επιτυγχάνεται το ποσοστό του 33 % των ποσοτήτων. Οι πραγματικές δαπάνες σταθμίζονται συναρτήσει των αποθεματοποιημένων ποσοτήτων από τα επιλεγέντα κράτη μέλη.  Εάν για δεδομένο προϊόν μόνο ένα ή δύο κράτη μέλη προβαίνουν σε δημόσια αποθεματοποίηση, τα σχετικά κατ' αποκοπή ποσά για το εν λόγω προϊόν καθορίζονται με βάση τις διαπιστωθείσες πραγματικές δαπάνες. Εντούτοις, κατά τον καθορισμό των κατ' αποκοπή ποσών μπορούν να ληφθούν υπόψη τα εν λόγω εμπορικά τιμολόγια αποθεματοποίησης για τα ίδια προϊόντα στα ίδια κράτη μέλη.  Άρθρο 3  Κάθε οργανισμός παρέμβασης διαβιβάζει στην Επιτροπή τις συμβάσεις-τύπους που χρησιμοποιούνται για τη δημόσια αποθεματοποίηση, καθώς και τις σχετικές λεπτομέρειες για την ανάληψη, την αποθεματοποίηση, την έξοδο από την αποθήκη και τους ελέγχους.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Ιουνίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 216 της 5. 8. 1978, σ. 1.  (2) ΕΕ αριθ. L 85 της 30. 3. 1989, σ. 1.  ΠΑΡΑΡΤΗΜΑ  ΚΑΤΑΛΟΓΟΣ ΤΩΝ ΥΛΙΚΩΝ ΕΝΕΡΓΕΙΩΝ ΠΟΥ ΚΑΛΥΠΤΟΝΤΑΙ ΑΠΟ ΤΑ ΚΑΤ' ΑΠΟΚΟΠΗ ΠΟΣΑ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 5 ΤΟΥ ΚΑΝΟΝΙΣΜΟΥ (ΕΟΚ) αριθ. 1883/78  ΤΟΜΕΑΣ ΤΩΝ ΣΙΤΗΡΩΝ  Ι. Κατ' αποκοπή ποσό για την εναποθήκευση:  α) Διακίνηση των σιτηρών από το μέσο μεταφοράς μέχρι τον τόπο αποθεματοποίησης (σιλό ή αποθήκη) - πρώτη μεταφόρτωση  β) Ζύγισμα  γ) Δειγματοληψία/αναλύσεις/διαπίστωση της ποιότητας.  ΙΙ. Κατ' αποκοπή ποσό για την αποθεματοποίηση:  α) Μίσθωμα των κτιριακών εγκαταστάσεων σε συμβατική τιμή  β) Έξοδα ασφάλισης (εκτός και αν συμπεριλαμβάνονται στο στοιχείο α)  γ) Μέτρα κατά των παρασίτων (εκτός και αν περιλαμβάνονται στο στοιχείο α)  δ) Ετήσια απογραφή (εκτός και αν περιλαμβάνεται στο στοιχείο α)  ε) Ενδεχόμενος εξαερισμός (εκτός και αν περιλαμβάνεται στο στοιχείο α).  ΙΙΙ. Κατ' αποκοπή ποσό για την έξοδο από την αποθεματοποίηση:  α) Ζύγισμα των σιτηρών  β) Δειγματοληψία/αναλύσεις (εάν αναλαμβάνονται από την παρέμβαση)  γ) Έξοδος από την αποθεματοποίηση με μεταφορά των σιτηρών και φόρτωσή τους στο πρώτο μέσο μεταφοράς.  IV. Συμπληρωματικό κατ' αποκοπή ποσό για την αποθεματοποίηση:  α) Αποξήρανση των σιτηρών.  V. Συμπληρωματικό κατ' αποκοπή ποσό για την έξοδο από την αποθεματοποίηση:  α) Προϊόν αλλοίωσης ή χρωματισμού  β) Συσκευασία ή εργατικό δυναμικό.  ΤΟΜΕΑΣ ΤΩΝ ΕΛΑΙΟΥΧΩΝ ΣΠΟΡΩΝ  (κράμβη, αγριογογγύλη και ηλίανθος)  Ι. Κατ' αποκοπή ποσό για την εναποθήκευση:  α) Διακίνηση των ελαιούχων σπόρων από το μέσο μεταφοράς στον τόπο αποθήκευσης (σιλό ή χώροι αποθήκης) - πρώτη μεταφόρτωση  β) Ζύγισμα  γ) Δειγματοληψία/αναλύσεις/διαπίστωση της ποιότητας.  ΙΙ. Κατ' αποκοπή ποσό για την αποθεματοποίηση:  α) Μίσθωμα των κτιριακών εγκαταστάσεων σε συμβατική τιμή  β) Έξοδα ασφάλισης (εκτός και αν περιλαμβάνονται στο στοιχείο α)  γ) Μέτρα κατά των παρασίτων (εκτός και αν περιλαμβάνονται στο στοιχείο α)  δ) Ετήσια απογραφή (εκτός και αν περιλαμβάνονται στο στοιχείο α).  ΙΙΙ. Κατ' αποκοπή ποσό για την έξοδο από την αποθεματοποίηση:  α) Ζύγισμα  β) Δειγματοληψία/αναλύσεις (εάν αναλαμβάνονται από την παρέμβαση)  γ) Έξοδος από την αποθεματοποίηση με μεταφορά των ελαιούχων σπόρων και φόρτωσή τους στο πρώτο στάδιο μεταφοράς.  IV. Συμπληρωματικό κατ' αποκοπή ποσό για την αποθεματοποίηση:  α) Αποξήρανση των ελαιούχων σπόρων. ΤΟΜΕΑΣ ΤΗΣ ΖΑΧΑΡΗΣ  Ι. Κατ' αποκοπή ποσό για την εναποθήκευση:  α) Διακίνηση της ζάχαρης από το μέσο μεταφοράς στον τόπο αποθήκευσης (σιλό ή χώρος αποθήκης) - πρώτη μεταφόρτωση  β) Ζύγισμα  γ) Δειγματοληψία/αναλύσεις/διαπίστωση της ποιότητας  δ) Συσκευασία της ζάχαρης σε σάκους (ενδεχομένως).  ΙΙ. Συμπληρωματικό κατ' αποκοπή ποσό για τη συσκευασία:  α) Συσκευασία.  ΙΙΙ. Συμπληρωματικό κατ' αποκοπή ποσό για τη μεταφορά:  α) Ναύλος ανά κατηγορία απόστασης.  IV. Κατ' αποκοπή ποσό για την αποθεματοποίηση:  α) Μίσθωμα των κτιριακών εγκαταστάσεων σε συμβατική τιμή  β) Έξοδα ασφάλισης (εκτός και αν περιλαμβάνονται στο στοιχείο α)  γ) Μέτρα κατά των παρασίτων (εκτός και αν περιλαμβάνονται στο στοιχείο α)  δ) Ετήσια απογραφή (εκτός και αν περιλαμβάνονται στο στοιχείο α).  V. Κατ' αποκοπή ποσό για την έξοδο από την αποθεματοποίηση:  α) Ζύγισμα  β) Δειγματοληψία/αναλύσεις (εάν αναλαμβάνονται από την παρέμβαση)  γ) Έξοδος από την αποθεματοποίηση με μεταφορά της ζάχαρης και φόρτωσή της στο πρώτο μέσο μεταφοράς.  ΤΟΜΕΑΣ ΒΟΕΙΟΥ ΚΡΕΑΤΟΣ  Ι. Ανάληψη και είσοδος σε αποθήκη (τέταρτα ημισφαγίων):  α) Διακίνηση των τεμαχίων κρέατος από το μέσο μεταφοράς μέχρι το χώρο ψύξεως  β) Έλεγχος ποιότητας  γ) Ζύγισμα  δ) Κατάψυξη και διακίνηση στον τελικό χώρο ψύξεως  ε) Έξοδα συσκευασίας.  ΙΙ. Ανάληψη της αποστεώσεως και είσοδος στην αποθήκη (αποστεωμένο κρέας):  α) Έλεγχος της ποιότητας του κρέατος μετά οστών  β) Ζύγισμα του κρέατος μετά των οστών  γ) Συσκευασία  δ) Κόστος του συμβολαίου αποστεώσεως, που περιλαμβάνει:  - αρχική κατάψυξη  - μεταφορά από το κέντρο παρεμβάσεως προς το χώρο τεμαχισμού (εκτός εάν ο πωλητής παραδίδει το εμπόρευμα στο χώρο τεμαχισμού)  - αποστέωση, τόπος, ζύγισμα, συσκευασία και ταχεία ψύξη  - προσωρινή αποθεματοποίηση των τεμαχίων· φόρτωση, μεταφορά και ανάληψη στην αποθήκη ψύξεως του κέντρου παρεμβάσεως  - έξοδα υλικού συσκευασίας: σακούλες από πολυαιθυλένιο ( POLYETHYLEN), χαρτοκιβώτια  - αξία των οστών, τεμάχια λίπους και άλλα κατάλοιπα που έχουν αφεθεί στους τόπους τεμαχισμού  (εισπράξεις που αφαιρούνται από το κόστος).  ΙΙΙ. Αποθεματοποίηση:  α) Μίσθωμα των κτιριακών εγκαταστάσεων σε συμβατική τιμή  β) Έξοδα ασφάλισης (εκτός και αν συμπεριλαμβάνονται στο στοιχείο α)  γ) Έλεγχος της θερμοκρασίας (εκτός και αν συμπεριλαμβάνεται στο στοιχείο α)  δ) Ετήσια απογραφή (εκτός και αν περιλαμβάνεται στο στοιχείο α). IV. Έξοδος από την αποθεματοποίηση:  α) Ζύγισμα  β) Έλεγχος ποιότητας (εάν αναλαμβάνεται από την παρέμβαση)  γ) Διακίνηση του βοείου κρέατος από την αποθήκη ψύξεως μέχρι την αποθήκη όπου αποθηκεύεται.  ΤΟΜΕΑΣ ΤΩΝ ΓΑΛΑΚΤΟΚΟΜΙΚΩΝ ΠΡΟΪΟΝΤΩΝ - ΒΟΥΤΥΡΟ  Ι. Ανάληψη και είσοδος στην αποθήκη:  α) Διακίνηση του βουτύρου από το μέσο μεταφοράς μέχρι την άφιξη στον τόπο αποθεματοποίησης  β) Ζύγισμα και εξακρίβωση της ταυτότητας των δεμάτων  γ) Δειγματοληψία/έλεγχος της ποιότητας  δ) Εναπόθεση στην αποθήκη ψύξεως και κατάψυξη  ε) Δεύτερη δειγματοληψία/έλεγχος της ποιότητας στη λήξη της δοκιμαστικής περιόδου.  ΙΙ. Αποθεματοποίηση:  α) Μίσθωμα των κτιριακών εγκαταστάσεων ή συμβατική τιμή  β) Έξοδα ασφάλισης (εκτός αν περιλαμβάνονται στο στοιχείο α)  γ) Έλεγχος της θερμοκρασίας (εκτός αν περιλαμβάνεται στο στοιχείο α)  δ) Ετήσια απογραφή (εκτός αν περιλαμβάνεται στο στοιχείο α).  ΙΙΙ. Έξοδος από την αποθεματοποίηση:  α) Ζύγισμα, εξακρίβωση της ταυτότητας των δεμάτων  β) Διακίνηση βουτύρου από το ψυγείο μέχρι την αποθήκη, εάν το μέσο μεταφοράς είναι εμπορευματοκιβώτιο, ή φόρτωση στην αποθήκη, εάν το μέσο μεταφοράς είναι φορτηγό ή βαγόνι σιδηροδρόμου.  IV. Επίθεση ετικέτας ή ειδική σήμανση:  που είναι υποχρεωτική σύμφωνα με κανονισμό (ΕΟΚ) διαθέσεως.  ΤΟΜΕΑΣ ΛΙΠΑΡΏΝ ΟΥΣΙΩΝ: ΕΛΑΙΟΛΑΔΟ  Ι. Ανάληψη και είσοδος σε αποθήκη:  α) Διακίνηση του ελαιόλαδου από το μέσο μεταφοράς μέχρι την αποθήκη και εναπόθεση σε δοχείο (εκτός εάν αγοράζεται χωρίς διακίνηση του ελαίου)  β) Διαπίστωση ή έλεγχος της ποσότητας  γ) Δειγματοληψία/έλεγχος της ποιότητας.  ΙΙ. Αποθεματοποίηση:  α) Μίσθωμα των κτιριακών εγκαταστάσεων σε συμβατική τιμή  β) Έξοδα ασφάλισης (εκτός αν περιλαμβάνονται στο στοιχείο α)  γ) Έλεγχος της θερμοκρασίας (εκτός αν περιλαμβάνεται στο στοιχείο α)  δ) Ετήσια απογραφή (εκτός αν περιλαμβάνεται στο στοιχείο α)  ε) Κατά μέγιστο όριο (τρεις) ενέργειες μετάγγισης κατά τους πρώτους 6 μήνες της αποθεματοποίησης (εκτός εάν περιλαμβάνονται στο στοιχείο α).  ΙΙΙ. Έξοδος από την αποθεματοποίηση:  α) Έλεγχος της ποσότητας  β) Δειγματοληψία/ ανάλυση ποιότητας (εάν αναλαμβάνεται από την παρέμβαση)  γ) Φόρτωση σε όχημα του αγοραστού ή σε δοχείο που παραδίδεται στην είσοδο της αποθήκης.  IV. Ετήσια ανάλυση:  Δειγματοληψία και ανάλυση του ελαιόλαδου σε αποθεματοποίηση που προορίζεται για διατροφή κατά την έναρξη κάθε περιόδου εμπορίας σύμφωνα με τους κανονισμούς (ΕΟΚ) αριθ. 3166/84 (1) και (ΕΟΚ) αριθ. 3472/85 (2) της Επιτροπής.  ΤΟΜΕΑΣ ΤΩΝ ΓΑΛΑΚΤΟΚΟΜΙΚΩΝ ΠΡΟΪΟΝΤΩΝ: LEP  Ι. Ανάληψη και είσοδος στην αποθήκη:  α) Διακίνηση του LEP από το μέσο μεταφοράς μέχρι τον τόπο αποθεματοποίησης  β) Ζύγισμα  γ) Δειγματοληψία/έλεγχος της ποιότητας  δ) Έλεγχος της σήμανσης και της συσκευασίας.  ΙΙ. Αποθεματοποίηση:  α) Μίσθωμα των κτιριακών εγκαταστάσεων ή συμβατική τιμή  β) Έξοδα ασφάλισης (εκτός αν περιλαμβάνονται στο στοιχείο α)  γ) Έλεγχος της θερμοκρασίας (εκτός αν περιλαμβάνεται στο στοιχείο α)  δ) Ετήσια απογραφή (εκτός αν περιλαμβάνεται στο στοιχείο α).  ΙΙΙ. Έξοδος από την αποθεματοποίηση:  α) Ζύγισμα  β) Δειγματοληψία/έλεγχος του εμπορεύματος (εάν αναλαμβάνεται από την παρέμβαση)  γ) Διακίνηση του LEP μέχρι την αποθήκη και φόρτωση, εξαιρέσει της διευθέτησης του φορτίου (του στοιβάγματος), σε μεταφορικό μέσο εάν πρόκειται για φορτηγό ή για βαγόνι σιδηροδρόμου.  Διακίνηση του LEP μέχρι την αποθήκη εάν πρόκειται για άλλο μεταφορικό μέσο, κυρίως για εμπορευματοκιβώτιο.  IV. Ειδική σήμανση:  Ειδική σήμανση των σάκων συσκευασίας σε περίπτωση πώλησης με δημοπρασία του LEP για ειδική χρήση.  ΤΟΜΕΑΣ ΓΑΛΑΚΤΟΚΟΜΙΚΩΝ ΠΡΟΪΟΝΤΩΝ: ΤΥΡΙ  Ι. Ανάληψη και είσοδος σε αποθήκη:  α) Διακίνηση του εμπορεύματος από το μέσο μεταφοράς στον τόπο αποθήκευσης  β) Ζύγισμα και έλεγχος της σήμανσης  γ) Δειγματοληψία/έλεγχος της ποιότητας  δ) Δεύτερη δειγματοληψία και έλεγχος της ποιότητας στο τέλος της δοκιμαστικής περιόδου.  ΙΙ. Αποθεματοποίηση:  α) Μίσθωμα των κτιριακών εγκαταστάσεων ή συμβατική τιμή  β) Έξοδα ασφάλισης (εκτός αν περιλαμβάνονται στο στοιχείο α)  γ) Έλεγχος της θερμοκρασίας (εκτός αν περιλαμβάνεται στο στοιχείο α)  δ) Ετήσια απογραφή (εκτός αν περιλαμβάνεται στο στοιχείο α).  ΙΙΙ. Έξοδος από την αποθεματοποίηση:  α) Ζύγισμα  β) Έλεγχος της ποιότητας (εάν αναλαμβάνεται από την παρέμβαση)  γ) Διακίνηση του εμπορεύματος από τον τόπο αποθεματοποίησης μέχρι το μεταφορικό μέσο.  ΤΟΜΕΑΣ ΤΟΥ ΚΑΠΝΟΥ  Ι. Ανάληψη και είσοδος σε αποθήκη (καπνός σε δέμα)  α) Διακίνηση του καπνού στο εσωτερικό της αποθήκης  β) Ζύγισμα  γ) Έλεγχος της ποιότητας και της ταξινόμησης. ΙΙ. Ανάληψη και μεταποίηση (καπνός σε φύλλα)  α) Ζύγισμα  β) Έλεγχος της ποιότητας/ταξινόμηση  γ) Προσωρινή αποθήκευση  δ) Κόστος συμβολαίου πρώτης μεταποίησης, που περιλαμβάνει:  - έξοδα μεταφοράς από τον τόπο ανάληψης (προσωρινή αποθήκη) στον τόπο μεταποίησης  - συνολικό κόστος της πρώτης μεταποίησης και συσκευασίας  - έξοδα μεταφοράς από τον τόπο μεταφοράς στον τόπο οριστικής αποθεματοποίησης.  ΙΙΙ. Αποθεματοποίηση (καπνός σε δέμα)  α) Μίσθωμα των κτιριακών εγκαταστάσεων ή συμβατική τιμή  β) Έξοδα ασφάλισης (εκτός αν περιλαμβάνονται στο στοιχείο α)  γ) Έλεγχος υγρασίας (εκτός αν περιλαμβάνεται στο στοιχείο α)  δ) Ετήσια απογραφή (εκτός αν περιλαμβάνεται στο στοιχείο α)  ε) Μέτρα κατά των παρασίτων (εκτός αν περιλαμβάνονται στο στοιχείο α).  IV. Έξοδος από την αποθεματοποίηση (καπνός σε δέμα)  α) Ζύγισμα  β) Δειγματοληψία πριν από την πώληση (εάν αναλαμβάνεται από την παρέμβαση)  γ) Διακίνηση του καπνού από τον τόπο αποθεματοποίησης στο μεταφορικό μέσο.  V. Συμπληρωματικό κατ' αποκοπή ποσό για καπνό ανατολικού τύπου  (εκτός και αν περιλαμβάνεται στο σημείο ΙΙΙ στοιχείο α))  α) Σε περίπτωση περιστροφής των δεμάτων καπνού  β) Τελική ραφή πριν από την έξοδο (εκτός και αν περιλαμβάνεται στο σημείο IV στοιχείο α).  ΤΟΜΕΑΣ ΟΙΝΟΠΝΕΥΜΑΤΟΣ  Ι. Ανάληψη και είσοδος σε αποθήκη:  α) Διαπίστωση της ποσότητας  β) Δειγματοληψία/έλεγχος της ποιότητας  γ) Εναπόθεση σε δοχείο (εκτός αν έχει αγορασθεί χωρίς διακίνηση του οινοπνεύματος).  ΙΙ. Αποθεματοποίηση:  α) Συμβατική τιμή ή μίσθωμα των δεξαμενών  β) Έξοδα ασφάλισης (εκτός αν περιλαμβάνονται στο στοιχείο α)  γ) Έλεγχος της θερμοκρασίας (εκτός αν περιλαμβάνεται στο στοιχείο α)  δ) Ετήσια απογραφή (εκτός αν περιλαμβάνεται στο στοιχείο α).  ΙΙΙ. Έξοδος από την αποθεματοποίηση:  α) Έλεγχος της ποσότητας  β) Δειγματοληψία/ανάλυση της ποιότητας (εάν αναλαμβάνεται από την παρέμβαση)  γ) Φόρτωση σε όχημα ή σε δεξαμενή που διαθέτει ο αγοραστής.  (1) ΕΕ αριθ. L 297 της 15. 11. 1984, σ. 16.  (2) ΕΕ αριθ. L 333 της 11. 12. 1985, σ. 5.